Ghaib (drama)

Ghaib adalah merupakan sebuah drama bersiri adaptasi daripada novel bertajuk ‘Projek Seram Terowong’ nukilan tiga penulis genre seram Buku Prima - A. Darwisy, Zaifuzaman Ahmad, dan Syasya Bellyna. Ghaib juga adalah merupakan salah satu judul dalam novel ini. Siri original Tonton (Tonton Original Series) ini ditayangkan di laman penstriman popular itu bermula 15 Disember 2018. Bakal ke udara buat pertama kalinya di kaca televisyen, TV3 mulai 10 Ogos 2021Drama Ghaib mCentralMY.com. Dicapai pada 30 Mac 2023. bagi menggantikan siri Mata Ketiga.

Sinopsis
Membawa elemen kisah permainan 'spirit of coins' yang cukup terkenal di kalangan penghuni asrama dan peserta perkhemahan.

Permainan ini dianggap mempunyai misterinya yang tersendiri kerana roh individu yang sudah mati akan menghantui para pemainnya.

Drama ini berlatarkan sebuah kolej yang mana belakang bangunan kolej itu terdapat sebuah gua terbiar.

Suatu malam, empat orang pelajar, Mimie (Scha Elinnea), Jessica (Eyka Farhana), Nina (Erynne Erynna) dan Suzi (Qara Lyana) memasuki gua berkenaan untuk bermain 'spirit of coins'.

Mereka menyeru roh penunggu di dalam gua, sebelum satu lembaga yang dikenali sebagai hantu Mona (Chandni Kaur DFKL) memunculkan diri.

Mereka yang berada dalam ketakutan, lantas melarikan diri ke pondok pengawal keselamatan kolej untuk membuat aduan. Namun mereka menyedari Mimie sudah tiada lagi bersama mereka.

Kehilangan pelajar perempuan itu kemudiannya telah menjadi kes polis.

Detektif Riza (Shukri Yahaya) dan Inspektor Anita (Siti Elizad Sharifuddin) yang ditugaskan untuk menjalankan siasatan, bagaimanapun enggan mempercayai kisah kewujudan hantu Mona yang diperkatakan ramai.

Malah mereka menolak cakap-cakap yang mengatakan kolej itu berpuaka.

Puan Maurice (Joanna Bessey) selaku pengetua tidak menyenangi kehadiran detektif di kolejnya lantas meminta mereka supaya mengunci mulut tentang kejadian yang berlaku kerana ingin menjaga nama baik premisnya.

Detektif Riza dibelenggu rasa aneh kerana misteri kehilangan pelajar itu langsung tidak meninggalkan sebarang jejak.

Pelakon
Pelakon Utama
 Shukri Yahaya sebagai Reza
 Elizad Sharifuddin sebagai Inspektor Anita
 Eyka Farhana sebagai Jessica
 Chacko Vadaketh sebagai Paul
 Joanna Bessey sebagai Puan Maurice

Pelakon pembantu
 Chandni Kaur DFKL sebagai Mona
 Erynne Erynna sebagai Nina
 Emelda Rosmila sebagai Sandrinna 
 Ramli Saleh sebagai Penjaga Din
 Munir Phyne Ballerz sebagai Penjaga Arman
 Scha Elinnea sebagai Mimie
 Qara Lyana sebagai Suzi
 Neera Azizi sebagai Kharisma
 Doria Rachel sebagai Lin
 Pak Jamil sebagai Ustaz Hamdi
 Jackson Wong sebagai Raymond
 Mahsuri Jesuli sebagai Detektif Is
 Asyraf sebagai Rudy
 Rayyan sebagai Raykal
 Syamin Aziah sebagai Diana
 Mimie Arizal sebagai Airin

Rujukan